Projecte de fàbrica d'oxigen i nitrogen de la Xina per a fabricants i proveïdors d'ús mèdic i industrial | O\nProjecte de fàbrica d’oxigen i nitrogen per a ús mèdic i industrial\n1 Com Compressor d’aire rotatiu totalment automàtic.\n2 consumption Consum d'energia molt baix.\n3 ： Estalvi d'aigua ja que el compressor d'aire es refreda per aire.\n4 column columna de construcció d'acer inoxidable 100% segons les normes ASME.\n5 O Oxigen d'alta puresa per a ús mèdic / hospitalari.\n6 version Versió muntada sobre patinatge (no es necessita cap fonament)\n7 start Temps d'inici ràpid i tancament.\n8 Omplir oxigen al cilindre mitjançant una bomba d’oxigen líquid\n1 compress Compressors d'aire rotatius de baixa pressió.\n2 Sk Skid de purificació complet amb tots els articles.\n3 ander Expansor criogènic amb tecnologia Booster.\n4 column Columna de rectificació d'alta eficiència patentada per BOSCHI ITALY.\nSistema de farciment de cilindre d’oxigen 5 ： amb bomba d’oxigen líquid lliure d’oli.\n6 system Sistema d’ompliment de cilindres de nitrogen amb bomba de nitrogen líquid lliure d’oli. (Opcional)\nLes nostres plantes d’oxigen / nitrogen de mida mitjana estan dissenyades i fabricades amb l’última tecnologia de separació de l’aire criogènica, que es confia com la tecnologia més eficient per a una alta taxa de generació de gas amb alta puresa. Tenim experiència en enginyeria de primer nivell mundial que ens permet construir sistemes de gas industrials d’acord amb les normes de fabricació i disseny aprovades internacionalment. La maquinària de la nostra planta es fabrica després d’haver tingut en compte diverses variables, incloent el nombre de productes gasosos i líquids a produir, les especificacions de puresa, les condicions ambientals locals i la pressió desitjada.\nAnterior: La planta mèdica d’oxigen de gas per a ús hospitalari fa servir una màquina d’ompliment d’oxigen mèdica\nPròxim: Preu competitiu fix Xina 50nm3 / hora PSA Generador d'oxigen industrial / mèdic Plantes d'oxigen d'alta puresa\nEquip generador d’oxigen Psa\nMàquina d’oxigen Psa\nEspecificació Sortida (Nm³ / h) Consum efectiu de gas (Nm³ / h) sistema de neteja d’aire ORO-5 5 1,25 KJ-1,2 ORO-10 10 2,5 KJ-3 ORO-20 20 5,0 KJ-6 ORO-40 40 10 KJ-10 ORO-60 60 15 KJ-15 ORO-80 80 20 KJ-20 ORO-100 100 25 KJ-30 ORO-150 150 38 KJ-40 ORO-200 200 50 KJ-50 1: Indústries de paper i pasta per blanquejar Oxy i designificació 2: indústries del vidre per a l'enriquiment de forns ...\nPlanta de separació d'aire mini escala tipus criogènica ...\nAvantatges del producte La nostra empresa es dedica a la fabricació i proveïdor de plantes de separació d’aire criogèniques, plantes d’oxigen / nitrogen de PSA, tancs i tancs de líquids criogènics d’alt buit i productes químics. També està equipat amb diversos equips i màquines en total de 230 conjunts, com ara equips elevadors de grans dimensions, subaquàtics ...\nEquips industrials de generadors de nitrogen de planta de GNL ...\nEl gas associat del petroli (APG), o gas associat, és una forma de gas natural que es troba amb dipòsits de petroli, ja sigui dissolt al petroli o com un "tap de gas" lliure per sobre del petroli del dipòsit. El gas es pot utilitzar de diverses maneres després del processament: es ven i s’inclou a les xarxes de distribució de gas natural, s’utilitza per a la generació d’electricitat in situ amb motors o turbines, ...


La perspectiva de gènere millora les respostes en salut, segons Marina Geli | L'apunt\nLa pandèmia per covid-19 ha proporcionat un munt de lliçons que la ciència en general i la medicina en particular haurien d’aprendre, i n’hi ha una que és especialment transcendent: adoptar una perspectiva de gènere millora l’eficiència i l’adequació de les respostes en temps de crisi perquè evita treballar a partir de lectures parcials i esbiaixades de la realitat. Aquest va ser el missatge central de la conferència “Mirada de gènere i covid-19”, que va impartir Marina Geli, metgessa, coordinadora del Centre d’Estudis de Salut i Socials i directora general de la Facultat de Medicina de la UVic-UCC. Meritxell Borràs, coordinadora de Desenvolupament de Polítiques Corporatives de la UVic-UCC, va introduir l’acte, mentre que Mireia Torralba, degana de la Facultat de Ciències de la Salut de Manresa, va presentar la ponent. La conferència es va fer ahir dimarts 25 de maig a l’auditori de la Plana de l’Om de Manresa, davant d’una setantena de persones, en el marc del cicle “Dones de ciència” organitzat per Fem UVic-UCC Territori.\nLa ponent va presentar dades sobre l’impacte de la covid-19 en la població catalana, tant sanitèries com sindèmiques, relatives a les causes i conseqüències socials de la pandèmia. En tots els casos, el col·lectiu femení registrava una afectació major: en percentatge de persones infectades, d’increment de la violència de gènere a les llars o de creixement de la desocupació. També va reivindicar una major valoració social de les activitats de cura que, d’altra banda, considera que s’haurien de distribuir de manera equitativa entre gèneres.\nEl cicle de conferències "Dones de ciència" es desenvolupa en el marc de la Plataforma Cultural de la Universitat d'Estiu de la UVic-UCC. Durant els mesos de maig i juny quatre investigadores de la UVic-UCC, de diferents àmbits de coneixement, imparteixen conferències en diverses ciutats de l'entorn territorial d'influència de la institució a l'entorn de temes d'actualitat i d'interès general en els seus àmbits d'especialització. Aquesta activitat ja estava prevista en la passada edició de la programació cultural estiuenca de la Universitat com una activitat commemorativa del 25è aniversari de la Universitat d'Estiu. Arran de la pandèmia per covid-19, però, tant la celebració de l'aniversari en general com el cicle en particular es van posposar.


Gloria Camila, farta: va a comissaria pel que passa per la seva germana Rociíto\nBarcelona. Dijous, 3 de juny de 2021. 12:45\nActualitzat: Dijous, 3 de juny de 2021. 12:54\nPunt final a la primera temporada de Rocío. 15,6% la primera part de l'últim capítol i 25,9% de matinada. Números descomunals a Catalunya que la fan mereixedora d'una segona temporada. El fet de tractar l'entrevista en terminologia de ficció (quinze capítols, 2 temporades, renovació, nous personatges) li resta gravetat al que s'hi aborda: la violència de gènere. Però Telecinco cotitza en Borsa i ha de fer calaix. Mentrestant, el clan Jurado es dessagna. Faran més diners i seran més desgraciats. L'últim exemple és la germana de la protagonista. Gloria Camila.\nGlora Camila, germana de Rocío Carrasco, Instagram\nContra el que ha semblat durant 15 capítols (12 més el zero i 2 entrevistes a plató) Rocío Jurado no tenia una filla, en té dues. Gloria Camila va ser adoptada i té la mateixa condició de filla que la biològica, malgrat Rociíto va aconseguir ser designada hereva universal al testament. Això vol dir que la seva germana només es va quedar la legítima que la llei obliga: una sisena part. Poca cosa. Però ningú li pot prendre a la colombiana la condició de filla de la Jurado i germana de Rociíto. I de tieta de Rocío Flores. Són íntimes i això ha fet que Gloria Camila rebi amenaces a Instagram. Les ha fet públiques:\nLi han dit "inmigrante de mierda, ojalá te mueras pronto, un cáncer para ti y tu puta sobrina, asquerosas, cerda". Inmigrante era com li deia Fidel Albiac segons Amador Mohedano. A Instagram rep insults tipus "hermana de yonki" o "hija de asesino". El pare torero, Ortega Cano, va ser a la presó per homicidi imprudent conduint borratxo i el germà, José Fernando, ha estat també a la presó per problemes de drogodependència. La noia ha hagut d'anar a comissaria a denunciar aquesta campanya d'assetjament i amenaces a les xarxes. Delicte d'odi de manual.\nGloria Camila i el seu pare, GTRES\nEscriu la noia, educada i impecable sempre en antena: "He ido a comisaria a denunciar comentarios en redes". Ben fet que fa. Telecinco fa campanyes de feminisme però s'oblida de sortir a defensar les seves col·laboradores, amenaçades a xarxes. Violència vicària, llum de gas i també violència digital. Nous conceptes que tots a la cadena hauran de reflexionar, per si estan atiant els odis muntant campanyes de bones i dolentes.\nGloria Camila, Instagram\nGloria Camila i Rocío, germanes\nRocío Carasco s'ha passat 15 capítols i 3 mesos justificant per què no es parla tampoc amb la seva germana. A tot respon el mateix: Antonio David. La cadena assenyala i els sonats amenacen a xarxes.


El Grup Olivar d’Alaquàs protagonitza el XXIII cicle de Concerts de Tardor - Nou Horta\nEl Grup Olivar d’Alaquàs protagonitza el XXIII cicle de Concerts de Tardor\nDimarts, 14 Novembre 2017 11:18\tEscrit per Redacció Publicat en Alaquàs-VAL Vist 74 vegades\nEl protagonisme ha estat aquest cap de setmana per al Grup l’Olivar de la UMA i el Grupo de Coros y Danzas Ntra. Señora de Gracia de Mahora (Albacete), que de manera conjunta van oferir una actuació el diumenge 12 de novembre a la que van assistir un centenar de veïns i veïnes. En agraïment a la seua col·laboració, l’Alcaldessa d’Alaquàs, Elvira García Campos i el Regidor de Cultura, Toni Saura, van obsequiar el grup visitant amb un socarrat. El Grup l’Olivar els va lliurar un perol en record d’aquest dia.\nAquesta és la segona actuació d’aquest cicle que pretén donar protagonisme a la música antiga i valenciana. La primera actuació va tindre lloc el dissabte 14 d’octubre al Castell d’Alaquàs. Va estar protagonitzada per la Banda Simfònica de la Unió Musical d’Alaquàs, que va actuar acompanyada de Koncertband Life Marburg (Alemanya) amb motiu d’un intercanvi entre la banda d’Alaquàs i aquesta formació alemanya.\nSón molts els artistes que estan passant pels llocs emblemàtics on se celebren els concerts, el Castell Palau d'Alaquàs i l’Auditori Nou d’Alaquàs. A més, el cicle torna a tindre un color eminentment alaquaser ja que moltes de les actuacions estan protagonitzades per músics i veus de la nostra localitat.\nModificat el Dimarts, 14 Novembre 2017 11:24\nMés en esta categoria: « Alaquàs instal·la càmeres de vigilància en els exteriors del Castell per protegir el monument\tAlaquàs acull nous joves europeus per a col·laborar en els diferents departaments de joventut i de la infància »


Tot poesia 2010\nTot Poesia 2011\nJa podeu anar escalfant motors per a l'edició 2011 del TOT PO-e-SI-@. Aprofiteu l'estiu per escriure o arrodonir els vostres poemes. A partir del començaments de setembre, estarem encantats de rebre'ls i publicar-los.\nCom en els darrers anys, els poemes seleccionats seran publicats al web del Festival www.poesia.santcugat.cat, al setmanari local TOT SANT CUGAT i al blog del TOT POESIA , on podreu rebre i contestar comentaris.\nEls poetes seleccionats gaudiran de dues invitacions per al concert de Raimon, al Teatre-Auditori (dissabte 22 d’octubre, a les 22 h).\nRecordeu que ens heu de fer arribar les vostres propostes poètiques a\nEls poemes, de 14 versos com a màxim, es poden enviar, en català o castellà. Això sí, és imprescindible que els poemes vagin acompanyats de les dades següents: nom, edat, adreça, telèfon i e-mail.\nCol·laboren: Lluís Calvo i Manel Turon\nAmb el suport del Tot Sant Cugat\nPublicat per Tot Poesia a 14:15 Cap comentari:\nSetena selecció de poemes 2010\nAtenció! Encara s'han d'acabar de corregir els espais i el justificat d'algun dels poemes (ho sento; falten temps i coneixement),\nLa setmana passada vam acomiadar el Tot poesia, però la gran quantitat de poemes que hem rebut ens ha fet prorrogar una setmana més la nostra cita poètica. Us oferim un poema de Martí Romaní Picas, un autor de només dinou anys que mostra un bon sentit poètic i una alta capacitat rítmica. També us presentem una peça d’Elisa Riera Capdevila, en què hi domina l’enyor, i un poema de Rosa Pujol Brustenga, la qual sap arrodonir amb contundència i saviesa els ritmes i els ecos dels seus versos. Aquesta setmana, més que mai, no hem pogut incloure molts dels poemes per raons d’espai. Gràcies a tots i fins l’any vinent!\nho he dit mil cops i mil cops he errat\nles hores mortes el temps que sempre ofega\nla imatge borrosa\ntu i jo i el mar arrebossats d’arena\nmil cops ho he dit i mil cops no he vist\nque tot és fum\nfum d’uns dies somorts\nper esperar-te en un racó del llit\nel llit de pols la pols de llibres i\nparaules fredes les paraules d’uns versos\nversos i versos pàgines i més pàgines\nl’aigua i la terra\nterra d’espines seques\ntotes les coses el frec dels llençols bruts\non guardo encara algun floc de cabells\nperò a la fi\nde tot aquest amor\nni tu ni jo\nni res del que va ser\nMartí Romaní Picas\nNo sé el perquè\nsento, ara, que els dies\ncorren més de pressa.\nEl record de temps difícils\ni tinc la certesa\nque res ha estat en va.\nTot em marxa cap a tu\ni se m’arrapa la foscor\nde no tenir-te.\nElisa Riera Capdevila\nEl fred se t’aferra,\nno et queden llumins\nque t’obrin miratges,\nratpenats o àngels\nles ombres t’envolten,\nel pou t’engoleix\narranca els instints,\napropa’t als marges,\nrecull flors silvestres,\nteixeix nous camins.\nRosa Pujol Brustenga\nPublicat per Tot Poesia a 13:49 Cap comentari:\nSisena selecció de poemes 2010\nAcomiadem aquesta edició del Tot Poesia amb tres poemes ben diferents. El primer, d’Enric Puigsegur, es titula “El palau del vent” i empra la prosa poètica per acostar-nos a una relació amorosa. El segon, de Maria Josep Saumell, té un caràcter volgudament naïf, tot encadenant escenes domèstiques. I, finalment, M. Elena Carné trena imatges efímeres com el pas dels núvols. Que l’any vinent ens torni a portar un devessall de versos!\nDe l’Astoria al París, del París al Royal, English Spoken, granissat de llimona, orxata de xufla (refresc natural), el Museu de l’Empordà i la botiga del pa.\nAllà al Palau del Vent, rambla amunt i rambla avall, la vaig veure passar, em vaig haver de girar. De sobte em va mirar, el seu cos va frisar, duia un abric blau, un jersei de coll molt alt, bufanda de mil colors, cinturó de Silver & Closed, botes amb uns alts talons i negres els pantalons.\nEm va dir hey hello, m’agrada molt la teva olor, em va donar la mà i així en vaig presentar, em diuen Jean Paul, però sóc fill de La Vajol, je m’appelle Marie L’eau i he nascut al Rosselló. I anàvem passejant, rambla amunt i rambla avall, ella mirant aparadors, jo contemplant tot el seu cos.\nNo tenia res a fer i jo vaig pensar què bé! I després va passar... bé ja t’ho pots imaginar. M’agrada recordar aquell vent d’allà El Palau, agafats de les mans anys i panys estimant tant, junts anem passejant rambla amunt i rambla avall. Ara et trobo a faltar i enyoro el més enllà, ara et trobo a faltar i enyoro l’au-delá. De l´Astoria al París. Del París al Royal...\nEnric Puigsegur Rovirola\nLa dona es pentina\nuna cua de cavall\nel gat la mira\nno amaga un badall\naquí no hi canta el gall\nque arrenca a riure vora les sis.\nMaria Josep Saumell Ferrer\nLes ombres dels núvols\nen aquestes paraules;\nel seu pas i les imatges:\ntot és efímer.\nPublicat per Tot Poesia a 0:25 2 comentaris:\nCinquena selecció de poemes 2010\nSara Shedden només té divuit anys i duu l’amor cap a l’estètica romàntica, amb algun interessant toc decadentista i simbolista. Amb unes imatges potents i ben treballades, l’autora demostra anar més enllà d’un mer exercici juvenil i aconsegueix arrodonir la peça a la recerca d’una veu pròpia. El següent poema, signat per Maria Esteban, fa un amorós i irònic paral•lelisme a partir d’una obra de Tàpies. I, finalment, Pere Calsina Rue ens ofereix un punyent poema sobre la mort i el dolor.\nMi dolor eterno\nNo me mires con esos ojos tan fríos,\nque se volvieron océanos de hielo,\nque me ahogo en ellos,\nque me pierden.\nno me toques con esas manos,\nque acariciaron mi corazón.\nNo te atrevas,\nno te acerques con ese aroma,\nque me elevó hasta la luna.\nNo me beses con esos labios,\nque sólo son un pétalo negro,\nmi dolor eterno.\nSólo soy una ilusa,\nque anhela verte cada noche,\nesperándome bajo la lluvia.\nEsas lágrimas que ahora queman mi cuerpo,\nesos días que ahora se hacen eternos,\nporque no estás conmigo.\nSiento que me falta el aire,\nque me pierdo en el cielo,\nque sólo soy una mariposa,\nque voló hacia la eterna luz del olvido.\nSara Shedden Casanovas\nL'art i els seus forats\nEts una obra d'art\nde l'exposició de Tàpies,\nun mitjó de vidre\namb un gros forat.\nEts tan fràgil!\nEts la meva fragilitat...\ns’omple de paraules buides\ni de llargs silencis,\nnomés s’escolten els gemecs\ndins la sala,\nblanca i grisa.\nLa lluïssor de la mirada s’apaga,\ncom el pensament,\nper la incertesa del desprès,\ndel més enllà,\nde l’endemà de la vida.\nPere Calsina Rue\nPublicat per Tot Poesia a 0:36 Cap comentari:\nQuarta selecció de poemes 2010\nLa força de la poesia apareix de sobte, sense avisar. Com en aquest poema d’Antonieta González, en què se’ns recorda que la poesia sovint estrafà les campanades doloroses i no la cançó perfecta que ja rebutjà Joan Vinyoli. Un altre poema, ple de lirisme, és el de M. Josep Saumell Ferrer. Aquí hi trobarem un intel•ligent joc entre l’ànsia esperançada de perdurabilitat i la fugacitat d’uns arbres que ja anuncien la tardor. La selecció es clou amb un sonet de Candela Martí, ple de ritme, en què lamenta l’absència de l’ésser estimat.\nEl pèndul del rellotge\ntocà hores desconegudes\ncom d'un altre temps\nmentre jo sentia el gemec\nde la terra llepant-me\nles ferides de l'hivern\nper una boira densa\narraulida als carrers\ndel meu jo.\nPotser tu esperaves avui\ndes de la barca de vela\nque tot seria una cançó!\nFa un moment eren verds,\nels arbres que acompanyen el camí d’acer.\nfiten els viatgers.\nAdéus pengen de les branques,\nbranques fa un moment, plenes de verd.\nL’or que deixen anar,\nés la tardor que trepitges.\nI doncs, sí, els he mirat fa un moment i eren verds.\nM. Josep Saumell Ferrer\nA golpes de silencio voy viviendo.\nA golpes de dolor, que hiere y mata,\nmi vida va pasando, cual errata,\nsintiendo que sin ti me estoy muriendo.\nCual gota de rocío que se escancia,\ncayendo, suavemente, desde el cielo,\nme llegan tu esperanza y tu consuelo\ny colman mi vivir en la distancia.\n¿Qué sería de mí y de mi cordura,\nsin poder abrazarme a tu dulzura,\nsin poderme amarrar alma con alma,\ny desde suaves brisas mensajeras\nenviarte en la noche mis quimeras,\nque tu tornas, amor, en dulce calma?\nPublicat per Tot Poesia a 0:43 2 comentaris:\nTercera selecció de poemes 2010\nUs oferim una nova tria poètica que aquesta setmana ens presenta una autora de només 24 anys, Gemma Gelabert Gonzalo, que en el poema “Desperta” marca pinzellades d’amor vehement. Al costat d’aquesta autora en trobem dues més: Teresa Bosch i Vilardell, que ens presenta una interessant successió d’elements quotidians, amb un alt sentit del ritme, i Elena Maristany, amb un poema dedicat al ball del qual cal destacar-ne sobretot el vers final. Una selecció de dones abocades al vers, que un cop més no ha pogut acollir, per raons d’espai, molts dels poemes rebuts.\nque tot és misteri\ni res enigma.\nExhibir-te les dents\nla pronúncia equiparable\nque de pors es despulla.\ncom si la nit guanyés al dia\ni fos desig inigualable.\nGemma Gelabert Gonzalo\nEns llevarem amb son i ens acotxarem extenuats\nEntremig, és clar, hi haurà\naquella flaire fosca del cafè,\naquell nyic agònic de l’ascensor,\nl’autobús farcit de cossos,\nla pantalla de l’ordinador,\nalgú que riu d’un acudit potser massa dolent,\nun núvol de pluja al punt més llunyà de la finestra,\nencara més veus i més cares a l’autobús de tornada,\nmig capítol d’un best seller,\nesquitxos d’oli a les rajoles blanques de la cuina,\ni s’acabarà exactament igual com ha començat,\ntu al meu costat sense-res-més-ni-ningú-altre\nJa ho saps, t’estimo\nBallar és volar,\ndeixar anar les ales a l’espai\nvolar en l’aire fresc\non l’espai ens envolta i ens fa lliures,\ntreure’ns cadenes i viatjar,\nsense l’abans i el després,\nvolar més enllà dels nostres somnis\ni dibuixar cançons en una esfera.\nPublicat per Tot Poesia a 0:41 4 comentaris:\nSegona selecció de poemes 2010\nAquesta setmana la tria ha estat especialment difícil. Hem rebut força poemes i de bona qualitat. Us n’oferim un tast, tot començant pel poema de Dolors en què els mots atorguen sentit a una “vida de circ”. Continuem amb Anna Rispau, en què les bardisses i la pluja marquen un territori de dolor. Ferran Planell, per la seva banda, equipara els tràfecs d’un viatge amb la mateixa vida. I per acabar Laura Dalmau ens invita, en un poema subtil, a endinsar-nos en un terrat ple d’erotisme.\nAssajo la paraula adient\na aquesta vida de circ,\nper donar nom\na la tarda de sol ponent.\na les fulles dels arbres\nque el vent escamparà\ncap al no res.\nen un full de paper\nparaules, mots, noms\nper batejar totes les ombres\nque em disfressen la claror.\nEntre esbarzers moren les paraules.\nTan sols la veu del mar desvetlla\nels drings dels mots camí dels saules.\nRierols embardissats, estretes baules.\nCau plugim, deixant-me xop el cor.\nI en el cercar redós pel meu anhel,\nles basses s'omplen\nde bombolles d'or.\nde giravoltades rodes.\nBagatges d’extrema pesantor\nque encorben espatlles\nsón l'anar i venir\nd'un viatge aleatori,\nd'origen cert i desconegut destí,\nEls refrecs cauen sobre la roba estesa\ndel terrat. Amb la pell blanca ajup\nla sexualitat sense fils, a la vora de l’ampit.\nLes heures s’aferren al codi genètic i\na la cremallera fatídica de la goma aràbiga.\nEl gran dic sec s’extravia massa prop\ndel llot, incloses totes les baules\nque engoleixen la porta del terrat.\nÉs l’autoservei per desfer-se dona.\nPublicat per Tot Poesia a 14:12 6 comentaris:\nSeguidors de poesia


Feng Shui per a eliminar blocatges - Marie-Sylvestre MAGARINOS\nEl Feng Shui com a teràpia\nEl Feng Shui proposa un anàlisi de la influència que tenen els llocs sobre nosaltres i proposa els medis per modificar-la.\nCom a psicòloga, vaig quedar sorpresa de l’eficàcia d’aquesta eina.\nÉs per això que em vaig formar i l’utilitzo per ajudar a les persones a resoldre les seves dificultats i a realitzar els seus projectes.\nEl Feng Shui al servei de les vostres aspiracions\nEl Feng Shui, que significa literalment “el vent i l’aigua”, és un antic art amb 4000 d'història, d’origen taoista. Les recomanacions del Feng Shui sorgeixen d’una minuciosa observació de les relacions entre l’ésser humà i el seu entorn. Ha desembocat en fórmula, la veracitat de les quals hem pogut verificar i reverificar al llarg del segles. La premissa és que les persones es senten millor, físicament i psicològicament, dins un entorn saludable i harmoniós.\nPer a ser qualificat com a saludable i harmoniós, un entorn ha de permetre que el “Qi” circuli còmodament, però sense excés. El “Qi” és l’energia fonamental que anima tot, tant els objectes com els ésser vius.\nPer exemple, de la mateixa manera que l’aigua pot ser interrompuda en el seu cabdal i convertir-se en estany, el “Qi” pot quedar estancat en una casa, principalment a causa de la saturació. Per contra, pot passar que “fugi” del lloc i manqui per als seus habitants, per exemple, quan les portes d’entrada i sortida estan encarades una davant de l’altra.\nEl Feng Shui no és, doncs, un art decoratiu, com una concepció vulgaritzada a pogut afirmar.\nEl Feng Shui estableix així diverses taules d’anàlisi d'entorns, que són extremadament interessants quan un constata bloquejos a la vida de les persones.\nDurant la formació que vaig seguir, vaig quedar positivament impressionada per la concordança entre la lectura que el Feng Shui donava de certs indrets (per exemple “favorable per al viatge”, “risc de contraure una malaltia”, “desfavorable per als estudis del fill gran”...) i el testimoni dels ocupants d’aquests entorns. Durant aquella formació estudiàvem, en efecte, les vivendes de les persones que seguien la formació. És a dir, el diagnòstic proporcionat pel Feng Shui es corresponia sorprenentment amb la realitat viscuda.\nL’enfocament aportat pel Feng Shui concerneix tots els aspectes de la vida d’una persona: els estudis, la carrera, l'amor, els fills, la salut, la prosperitat econòmica, la reputació i, fins i tot, el desenvolupament espiritual.\nUna casa, un pis, una oficina influiran certs sectors de la nostra vida de manera positiva i d’altres de manera negativa.\nEn funció de la situació, el Feng Shui disposa d’un conjunt de mesures. D’una banda, vindran a reforçar les influències favorables (són els "amplificadors") i, d’altra banda, vindran a oposar-se a les influències desfavorables (són els "remeis").\nAquesta “terapèutica” pròpia del Feng Shui es recolza en la dinàmica del Yin-Yang i en les interaccions entre els 5 elements.\nÉs tan complexa com l’anàlisi del qual procedeix i comporta diversos nivells:\n- l’estudi de l’ambient extern (DI LI en xinès)\n- l’estudi de l’ambient intern (les estrelles voladores o XUAN KONG FEI XING)\n- l’estudi de l’impacte que té l’orientació d’un edifici en els seus ocupants (BA ZHAI FA)\n- l’estudi dels vuit sectors simbòlics d’una vivenda (els trigrames de LUO PAN)\nUs ofereixo els meus coneixements sobre els espais on es desenvolupa la vostra vida per acompanyar-vos durant el procés de canvi.


S’ELEVEN A 32 ELS POSITIUS PER CORONAVIRUS A CERDANYA – Pirineus TV\nS’ELEVEN A 32 ELS POSITIUS PER CORONAVIRUS A CERDANYA\nJa són 32 el total de positius per coronavirus detectats a Cerdanya des de l'inici de la pandèmia. Des de l'hospital transfronterer han informat que, d'aquests, 27 són catalans i 5 francesos. Actualment hi ha 10 pacients ingressats al centre sanitari i una persona en observació.\nDels 32 casos detectats, 26 han requerit ingrés a l'hospital. 4 pacients van ser derivats a altres hospitals catalans com l’Althaia de Manresa o l’Arnau de Vilanova de Lleida i dos al centre sanitari de Foix. En total s'han donat 12 altes a domicili i s'ha confirmat una mort pel virus a la comarca.\nL'hospital cerdà disposa de 44 llits aïllats per atendre pacients amb la Covid-19, a més dels 14 llits convencionals. De moment no hi ha saturació ni a les urgències ni a planta.\nPel que fa al material sanitari, aquesta setmana ha començat a arribar el que envia CatSalut, a més del que el centre sanitari rep regularment via l'Hospital de Perpinyà. També ha rebut recentment una donació de 300 màscares facials fetes amb impressores 3D d'un grup d'empresaris de la Garrotxa.\nA dia d'avui, no hi ha hagut cap cas confirmat de la Covid-19 a les residències de gent gran de Puigcerdà i Bellver. Aquests equipaments han extremat les mesures de prevenció de contagis, com ara la restricció de visites externes.


Ancestrals: els vins espurnejants i creatius\nOlivella i Carsí (Foresta), Duran (Mas dels Clavers) i Seguí (Vinyes Singulars)\nConversem amb quatre elaboradors de petits cellers del Penedès sobre aquest mètode d’elaboració de vins escumosos\nEl punt de trobada és a l’Arboçar, just on fa tres setmanes s’hi va celebrar el Microvi i on es va fer evident que els vins ancestrals agafen terreny o, si més no, criden molt l’atenció als elaboradors. M’esperen, cada un amb una ampolla sota el braç, l’Ignasi Seguí de Vinyes Singulars; el Joan Olivella i el Lluís Carsí de Foresta, i el Josep Duran de Mas dels Clavers. Tarda primaveral, vinyes, un petit bosc. I una Barraca de Vinya preparada per rebre hostes que volen desconnectar al Penedès. No hi falten, és clar, unes copes. I allà, deixem fluir la conversa.\n“Els vins ancestrals no s’han deixat de fer mai a França”, comença l’Ignasi Seguí. En canvi, aquí, a casa nostra, és en aquests darrers anys que en comencem a sentir a parlar. Són vins escumosos que comencen fermentant en dipòsits o bòtes i, abans que els sucres es transformin en alcohol, s’embotellen perquè acabin allà la fermentació. Té menys bombolla que un cava, “una bombolla més cervesera”, puntualitza el Joan Olivella; però no se li afegeixen ni sucres ni llevats. Tenen un punt dolç, gràcies als sucres residuals de la fermentació, i són molt afruitats, la fruita hi predomina. Saludables, “no tenen sucres afegits” matisa en Josep Duran. Són senzills de beure, divertits i molt diversos entre ells. Difícilment en trobaràs dos d’iguals, és la “creativitat vinificada”.\nLa curiositat, les ganes de fer coses diferents, de posar-se a prova, va fer que aquests elaboradors comencessin a fer ancestrals. L’Ignasi Seguí va començar fent-ho amb Mas Candí, com una juguesca, amb la inquetud de fer alguna cosa diferent, i ara com a Vinyes Singulars ja n’elabora vuit de diferents. El Joan Olivella i el Lluís Carsí de Foresta, encara estan en fase experimental ja que el primer que han fet no l’han tret al mercat. Per què un ancestral? Doncs, per Foresta, és una manera d’experimentar i de posar el màxim valor al raïm. “Si per elaborar segons quins escumosos, com el cava, el raïm no pot estar en el seu estat òptim; aquest mètode ens atreia perquè el raïm ha d’estar madur, al seu punt idoni de maduració”, explica Olivella. En Josep Duran explica que al seu celler, a Mas dels Clavers, volien fer un rosat, però no els emocionava fer-ho com a vi tranquil. “I doncs, perquè no provar de fer un rosat ancestral?”. Just l’acaba de treure al mercat i sembla que agrada.\nEls tres cellers tenen estils ben diferents, uns més amants dels vins naturals, altres més conservadors, i això es nota mentre conversem; però tots coincideixen en què l’ancestral com a mètode és senzill. Ara bé, és difícil a la vinya. “Si no tens una bona vinya, no pots fer un bon ancestral”, és la frase que no es cansen de repetir. “És el vi que més directament reflecteix el raïm dins d’una ampolla perquè té menys intervenció que un vi blanc tranquil, que li atures la fermentació. I això és un avantatge competitiu que tenim els cellers petits respecte els grans”, explica Olivella. És que amb els ancestrals es tracta un producte que és viu i, elaborar amb grans tirades pot ser complicat ja que, de la primera que embotelles a la última, el vi ha pogut canviar.\nUn vi que agrada a experts i a iniciats\nToquem el tema de la regulació d’aquest mètode i aquí també coincideixen, però amb matisos. “La DO Penedès permet el mètode ancestral com a Clàssic Penedès, però la normativa obliga que la criança ha de ser d’un mínim de 15 mesos; els meus són més joves i els trec del mercat abans; per tant, si no vols o no pots complir la normativa, quin sentit té ser a la DO?”. Joan Olivella és més taxatiu: “En el moment que regulin els ancestrals s’estarà restringint la llibertat i la creativitat de cadascun dels elaboradors; hi ha ancestrals joves, d’altres de criança, uns amb bòtes, d’altres amb dipòsits i de moltíssimes varietats de raïm. El nostre, que és de Viognier, a quina DO l’acceptarien?”.\nPronostiquen un bon futur als ancestrals, tot i que ara només cellers petits s’estan atrevint a fer-los i a treure’ls al mercat; hi ha un interès creixent per part d’elaboradors de cava així com marques més grans. Això ho van veure al Microvi, on productors es van interessar en aquest tipus de vins.\nI el consumidor? Aquí també coincideixen. “Agrada a l’expert i al que no en té ni idea, de vins; per una banda genera curiositat entre els que en saben i, per l’altra, és fàcil de beure, sense complicacions”, explica Seguí. “Són interessants pels experts i la gent que busca novetats”, reitera Duran. Olivella hi està d’acord: “La gent que no en sap els troba divertits un cop tastats. I llavors hi ha els que ja ho han tastat tot i necessiten novetats. I això els hi va de fàbula perquè n’hi ha amb fusta, sense, amb criança, sense, amb unes varietats o amb d’altres”. A més, “els mètodes ancestrals dónen molta frescor, bombolla cervesera, són refrescants i gens complicats”. “I són saludables, no tenen sucres afegits”, conclou Duran. Això sí, confessen que tenen el consumidor ben embolicat. Carsí explica que han de parlar i explicar-se molt: “Que si caves, que si Clàssics Penedès, que si ancestrals; potser anem més ràpid del que el consumidor pot absorbir”.\nI és el moment d’omplir-nos la copa i tastar els tres ancestrals que han portat a la vinya. Comencem amb el de Viognier de Foresta, de l’anyada 2014, és el que té més criança dels tres i manté encara molta joventut. Seguim amb el Toma Castanya de Vinyes Singulars, fermentat en bòtes de castanyer, té un to dolç, afruitat i ha estat set mesos a l’ampolla. Acabem amb l’Infiltrat Ancestral Rosat de Mas dels Clavers, elaborat amb diferents varietats, entre elles el Sumoll. Fresc i divertit, també ha estat uns set mesos a l’ampolla.\nAllà, sota l’ombra d’un pi, amb un horitzó de ceps arrenglerats i la copa plena parlem de la versatilitat que té aquest ancestral. Ideal per beure a copes, en una terrassa, fins i tot, perquè no, també per menjar. Però el més important, coincidim tots en què l’ancestral, com tots els vins, cal beure’l i gaudir-lo, no cal entendre-hi. “La vida ja és prou complicada com que també l’haguem de complicar amb el vi”. Salut!\nJudith Barbacil: “El 21 de gener del 1939, Vilanova estava preparada pel què havia d’arribar”


Sepes, atención domiciliaria. Servicios de proximidad y equipo de apoyo a domicilio: Remeis casolans contra el dolor de cap\nRemeis casolans contra el dolor de cap\nHome » Blog » Remeis casolans contra el dolor de cap\nEl mal de cap és un dels trastorns més comuns entre la població adulta. Les causes poden ser moltes, i els tractaments també. Sobretot si es busquen remeis casolans com a alternativa als medicaments. No obstant això, no sempre funcionen.\n– Cintes atapeïdes en el cap: sorprenentment un dels mètodes més habituals consisteix a lligar-se una cinta o un mocador al voltant del cap, a l’altura del front i bastant estret “en pla karateka”. El que es pretendria amb aquest mètode seria exercir pressió sobre la zona on es concentra el dolor però “no té cap evidència científica”.\n– Massatges: enfront d’aquesta opció, sí pot resultar més útil aplicar massatges, ja que en molts casos el generador del dolor és una contractura del trapezi o de tota la musculatura del coll. Pel que “tot el que sigui masajear pot ajudar a alleujar aquest dolor”, segons Santos.\n– Gases fredes o una borsa de gel: el mateix succeeix amb l’aplicació de calor o fred, amb gases o comprimides mullades, o la també clàssica borsa de gel, ja que amb aquests remeis es busca intentar actuar sobre els centres generadors del dolor o musculatura perifèrica.\n– Olis aromàtics: en ocasions les gases o comprimides aplicades sobre el cap s’impregnen amb olis. Els més recomanats el d’espígol o el de Argan. En aquests casos no obstant això, no és tant el benefici causat pel compost triat sinó pel massatge que es realitza per aplicar-ho.\n– Infusions: en el camp de les herbes, els remeis casolans per al mal de cap inclouen moltes com la camamilla, el te de menta, de llimona o el gingebre. En aquests casos es deu al fet que “molts pacients associen el dolor a sensacions de nauseas, per la qual cosa es pot alleujar o pal·liar la simptomatologia abdominal”.\n– Quedar-se a les fosques: el mal de cap de vegades cursa amb fotosensibilidad, la qual cosa fa que molestin la llum, els sorolls i fins i tot les olors, sobretot el del menjar i els perfums. Per això, tot el que sigui eliminar qualsevol estímul extern que potenciï més el dolor fa que millorin.\n– Borses de te en les parpelles: en aquest cas, com en el dels olis aromàtics, no és tant la borsa sinó el fet de tancar els ulls i que no et molesti la llum.\n– Cullerada d’oli d’oliva: “No té cap fonament”, segons reconeix aquesta experta, a pesar que és un aliment que té moltes propietats saludables i és clau en la dieta mediterrània que també s’ha associat a múltiples beneficis per a la salut. Però en el cas de les cefalees, no té cap base científica.\nIgual que aquesta última opció, la responsable de la SEN admet que existeixen altres múltiples remeis que no han demostrat cap benefici real, com posar-se una pela de síndria damunt del cap o aplicar-se gotes de te amb llimona darrere de les orelles. No obstant això, i encara que dolgui, part de l’eficàcia d’aquests i altres mètodes estan en el teu cap. De fet, la doctora Santos recorda la importància de l’efecte placebo, que fa que hi hagi pacients que “qualsevol d’aquestes alternatives pugui ser efectiva i fins i tot llevar el dolor”.


Girona condemna la fugida del rei emèrit - El Gerió Digital\nDilluns, 14 de setembre de 2020 21:00h\nGirona ha condemnat la fugida del rei emèrit Joan Carles I, acorralat "per les investigacions sobre els orígens de la fortuna acumulada a Suïssa", i ha reprovat el govern espanyol i Felip VI per "l'operació clandestina" per facilitar que s'exiliés.\nHa estat a través d'una moció presentada per Guanyem Girona i pels dos grups de l'equip de govern, JxCat i ERC. La resta de grups, PSC iCs, s'hi han abstingut.\nA l'hora de defensar la moció, el vicealcalde, Quim Ayats (en nom d'ERC) ha recordat que la fugida de Joan Carles I implica admetre "sense cap vergonya l'existència de possibles irregularitats". "Són fets que malauradament no ens sorprenent, ja que la monarquia espanyola s'ha caracteritzat històricament per aquests escàndols, però que no sorprengui a la ciutadania no vol dir que no ho haguem de denunciar i fer públic", ha dit Ayats que ha instat la monarquia "a tornar els diners que han obtingut de manera il·lícita".


Per aquesta estació plena de flors, olors i colors, que ha començat amb la típica pluja primaveral i que ens anirà oferint dies més llargs i assolellats, us hem preparat un conjunt d'activitats de diferents formats i temàtiques, que esperem que us engresquin! Recordeu que la majoria són gratuïtes però que cal inscripció prèvia, i que ja podeu reservar la vostra plaça!\nCom a resultat de l'interès rebut en el curs de formació en educació i interpretació ambiental inclusiva realitzat la passada tardor, i de la voluntat de seguir treballant en aquesta línia, el dia 27 d'abril es realitzarà una sessió pràctica d’educació ambiental inclusiva. De forma presencial es treballaran els aspectes a tenir en compte per realitzar activitats d'educació ambiental amb persones que presenten diferents tipus de discapacitats, de la mà de persones treballadores i usuàries de Nexe Fundació. Dins l'àmbit de formació també tindrà lloc el Curs de Bioconstrucció, a càrrec de Mario Roriz, especialista d’Earthship Biotecture Portugal i Joan Colin, d’Arts amb Caliu i Permacultura Barcelona. Aprofundirem en el concepte EARTHSHIP i es mostrarà el procés per crear un edifici totalment autònom i alliberat de la càrrega financera i ecològica de l’habitatge comú.\nBiodiversitat: Coneixent i potenciant la fauna i flora d'aquesta estació.\nProposem activitats per conèixer quins esdeveniments naturals tenen lloc durant aquesta estació al nostre entorn, i per aprofitar que, en plena primavera, la biodiversitat del barri és més visible que mai. El cap de setmana del 4 i 5 de maig us convidem a tots i totes a col·laborar a la desena edició de la Bioblitz19, l'esperada jornada naturalista de participació ciutadana, que per primera vegada tindrà lloc a l’Aula Ambiental Bosc Turull. Dins d'aquest esdeveniment, l'Aula oferirà la passejada “Uns veïns ben vius a Vallcarca”, on descobrirem la fauna i flora que podem trobar en l'entorn urbà dels nostres barris. També serem presents a la Festa Verda, organitzada pel Centre Cívic El Coll-La Brugera, on oferirem un taller destinat a infants de 5 a 11 anys per descobrir els animals que habiten la ciutat, mar i muntanya, i els efectes que pateixen causats pels nostres hàbits de consum. Al juny, realitzarem dues activitats sobre dos animals voladors, però ben diferents: impartirem una sessió per aprendre com atraure papallones al nostre espai verd i tindrem una nit molt especial, la nit dels ratpenats, per conèixer millor aquests petits mamífers, ambdues a càrrec de la Fundació World Nature.\nAl maig podrem gaudir del ja clàssic i exitós taller de cuina de primavera, per aprendre i posar en pràctica receptes amb aliments típics d'aquesta temporada. També hi haurà portes obertes als horts urbans de Turull, horts de la ciutat que permeten a moltes persones relacionar-se amb la natura, establir vincles amb la terra i alimentar-se amb productes saludables i ecològics que elles mateixes cultiven. I, per acabar, una activitat d'art, natura i creativitat, per celebrar el dia Mundial de l’Arbre fomentant l’expressió artística i l’experimentació creativa mitjançant la pintura i el dibuix, basant-nos en l'arbre com a element natural.\nComençarem el maig amb una proposta per aprendre més sobre el compostatge comunitari amb el taller "Granja de Cucs", on explicarem com es poden reciclar les restes orgàniques de casa, com participar al compostatge comunitari del Bosc Turull i com funciona el vermicompostatge. Al juny tindrà lloc la 7a edició de Fem Mercat Vallcarca, per donar la benvinguda a l'estiu amb aquest espai de trobada que promou el consum responsable al barri, amb productes ecològics, espais d'intercanvi, activitats... A més, dins del Cicle Primavera Verda organitzat pel Centre Cívic d'El Coll-La Bruguera, des de l'Aula Ambiental Bosc Turull col·laborem amb dues sessions relacionades amb la problemàtica del mar i els plàstics, amb la taula rodona de la inauguració de l'exposició "Salvem el Mar" i amb la projecció del documental "Straws" i el debat posterior. I, per aquelles persones que us agradaria entendre millor les seves factures de consum energètic, oferim el taller "Desmuntat les factures de gas i electricitat" on ens ajudaran a interpretar les factures i així apoderar-nos i poder estalviar. Per últim, convidarem a col·laborar en el manteniment del Bosc Turull amb de la jornada comunitària del dia 2 de juny, on coneixerem quines espècies invasores l'afecten i com extreure-les.\nEsperem que, com fan la majoria de fauna i flora en aquesta estació tan viva, us ompliu d’energia i us engresqueu a participar d'algunes d'aquestes activitats!


Activament, premi del Consell Municipal de Benestar Social al millor mitjà de comunicació a Internet - Salut Mental CatalunyaSalut Mental Catalunya\nAquesta tarda el Consell Municipal de Benestar Social (CMBS) ha lliurat els Premis als Mitjans de Comunicació en un acte celebrat al Saló de Cent i presidit per la tinenta d’alcalde de Qualitat de Vida, Igualtat i Esports, Maite Fandos. Aquest guardó, que va néixer l’any 1993, i que enguany arriba a la seva 22a edició, vol reconèixer i fomentar el periodisme social, cívic, responsable i compromès amb una millor informació i tractament dels problemes socials a la ciutat.\nAquests premis han promogut una major presència de la informació social als diferents mitjans de comunicació, des de mi-rades reflexives, crítiques i respon-sables, que contribueixen a crear opinió entorn les grans qüestions que susciten debat social a la ciutat.\nEl CMBS ha decidit premiar a l’entitat ActivaMent Catalunya Associació; a l’associació Ruido Photo; a la Fundació Joia; i al periodista Toni Sust.\nL’entitat Activament Catalunya Associació ha guanyat el premi en la modalitat d’Internet pel projecte Personas como tu del web www.activament.org, per l’impacte i la repercussió del web amb un alt nombre de visitants i d’interaccions dins el mateix web, així com el creixement exponencial de visites i la bona connexió amb diferents xarxes socials. També s’ha valorat el blog www.activament.org/category/blog/ com una bona eina des d’on poder conèixer en primera persona les realitats i la desestigmatització de les persones amb trastorn mental.\nLa Fundació Joia ha estat l’altre premiat ex aequo en la modalitat de premsa per una sèrie de reportatges sobre salut mental, publicats a la revista de la Fundació. El jurat ha valorat, el rigor i la professionalitat dels vuit treballs que configuren la sèrie per donar una visió significativa de les diferents problemàtiques i situacions socials de les persones amb un trastorn mental.\nNota de premsa sobre l’entrega dels premis\n“Veus contra l’estigma”, documental del Sense Ficció sobre salut mental


Osees 5 - Sagrada Bíblia [Bíblia Catalana 2007 (BEC)] - (Ose 5)\n“Escolteu això, sacerdots, estigueu atents, casa d’Israel! Que la casa reial faci atenció, perquè aquest judici és contra vosaltres: com que heu estat un parany a Mispà, i un filat estès sobre el Tabor,\ni aquests apòstates s’han enfonsat en la matança, jo mateix seré un flagell per a tots ells.\nJo conec Efraïm, i Israel no m’és desconegut. Ara t’has prostituït, oh Efraïm, i s’ha contaminat Israel.\nLes seves obres no els deixen tornar vers el seu Déu, porten dintre seu l’esperit de fornicació i no volen reconèixer el Senyor.\nLa supèrbia d’Israel testifica contra seu; Israel i Efraïm ensopegaran per la seva culpa, i també Judà ensopegarà amb ells.\nAmb els seus ramats d’ovelles i vaques aniran a buscar el Senyor, però no el trobaran: ja s’ha allunyat d’ells.\nHan estat infidels al Senyor i han engendrat fills bastards. Ara, doncs, en la lluna nova els consumirà, a ells i els seus conreus.\n“Toqueu el corn a Guibà i la trompeta a Ramà! Crideu l’alarma a Betaven! Van darrere teu, Benjamí!\nEfraïm serà assolat el dia de la re-prensió; entre les tribus d’Israel, faig saber allò que és ben cert:\nels prínceps de Judà s’han tornat com aquells qui canvien de lloc les fites; abocaré damunt d’ells el meu furor com un aiguat.\nEfraïm és oprimit, vulnerat el seu dret, perquè ha preferit seguir el seu pro-pi parer.\nJo seré com l’arna per a Efraïm, com el corc per a la casa de Judà.\nQuan Efraïm veié la seva malaltia, i Judà la seva úlcera, llavors Efraïm acudí a Assíria i Judà s’adreçà al rei venjador; però ell no us podrà guarir ni us curarà la nafra.\nPerquè jo seré com un lleó per a Efraïm, i com un cadell de lleó per a la casa de Judà. Jo mateix atraparé la presa i me n’aniré, me l’enduré, i ningú no la podrà rescatar.\nMe’n vaig i torno al meu lloc fins que ells reconeguin el seu pecat i busquin el meu rostre: plens d’angoixa, em buscaran.”\nOsees 1 / Ose 1\nOsees 2 / Ose 2\nOsees 3 / Ose 3\nOsees 4 / Ose 4\nOsees 5 / Ose 5\nOsees 6 / Ose 6\nOsees 7 / Ose 7\nOsees 8 / Ose 8\nOsees 9 / Ose 9\nOsees 10 / Ose 10\nOsees 11 / Ose 11\nOsees 12 / Ose 12\nOsees 13 / Ose 13\nOsees 14 / Ose 14


UN CONDUCTOR EBRI ENVESTEIX ALS MOSSOS – Pirineus TV\nEls Mossos d’Esquadra han detingut la matinada d’aquest passat dimecres a un home de 51 anys veí de la Seu d’Urgell com a presumte autor de quatre delictes relatius al trànsit per conduir sota els efectes de l’alcohol, negar-se a sotmetres a les proves d’alcoholèmia, conduir de manera temerària i fer-ho sense permís per la pèrdua de punts. A més, també se li atribuexi un delicte d’atemptat als agents de l’autoritat i un delicte de danys. Els fets han tingut lloc al costat del Parc del Segre, quan els agents que estaven inspeccionant a un vehicle, han vist com s’apropava un turisme fent ziga-zagues, amb una roda davantera destrossada i sense pneumàtic. Quan l’han intentat aturar, el conductor els ha intentat envestir i en la posterior persecució fins i tot ha provat de fer fora de la via a un cotxe patrulla, tot envestint-lo pel lateral. Finalment, l’han pogut aturar al carrer dels Baixos de Calvinyà, on l’han hagut de reduir a la força, ja que l’home es resistia activament a la detenció. Posteriorment, ha estat traslladat a l’hospital de la Seu en un clar estat d’embriaguesa, i allà ha agredit a un agent a la cara. Pel que fa al cotxe que conduïa, aquest tenia el pany manipulat i a l’interior hi havia tot de material que fa pensar als Mossos que es podrien utilitzar per fer robatoris amb força.\nEl detingut té nombrosos antecedents i es creu que hauria pogut robar el cotxe.


Tipologia de marques\n- De productes i serveis: individualitzen productes i serveis respectivament. També es coneixen com a marques individuals.\n- Col.lectives: aquelles que serveixen per a distingir en el mercat els productes o serveis dels membres d’una associació de fabricants, comerciants o prestadors de serveis. El titular d’aquesta marca és l’anomenada associació.\n- De garantia: aquelles que certifiquen les característiques comunes dels productes i serveis elaborats o distribuïts per persones degudament autoritzades i controlades pel titular de la marca.\n- Marca denominativa: formada exclusivament per lletres (minúscules o majúscules), paraules (en minúscules o majúscules), xifres o caràcters tipogràfics estàndards, sense característiques gràfiques, de disposició ni color.\n- Marca figurativa: aquella formada per paraules, lletres o números amb caràcters o disposició no estàndard amb o sense elements gràfics o de color o que estigui exclusivament formada por elements gràfics.\n- Marca tridimensional: és la marca composada en una forma tridimensional.\n- Marca de posició: consisteix en la manera específica en què la marca es col.loca o figura en el producte.\n- Marca de patró: consisteix en un conjunt d’elements que es repeteixen periòdicament.\n- Marca de color: és una marca constituïda exclusivament per un únic color sense contorns o per una combinació de colors sense contorns. El que es protegeix és el to del color i, en el cas de què sigui més d’un color, la forma sistemàtica en la que estan disposats.\n- Marques sonores: és una marca formada per un so o una combinació de sons (les marques que barregen so i moviment no seran marques sonores per se, seran marques multimèdia).\n- Marca de moviment: és la marca composta d’un moviment o un canvi en la posició dels elements de la marca. Les marques que combinen moviment amb sons no tenen la consideració de marques de moviment i han de sol.licitar-se com a marques multimèdia.\n- Marca multimèdia: és una marca que combina la imatge i el so. Es representa per mitjà d’un arxiu audiovisual i es presenta mitjançant vía electrònica.\n- Marca holograma: marca que es composa d’elements hologràfics. S’ha de representar a través d’un arxiu de vídeo, reproducció gràfica o fotogràfica.\n- Altres tipologies de marques com marques de traçat, marques olfactives o marques tàctils, són altres tipus de marques que no encaixen en els tipus esmentats.


Tres bones notícies i una de molt dolenta per al clima en un sol dia\nPetites victòries climàtiques contra Chevron i Exxon s'uneixen a la sentència contra Shell, quan els científics fan una nova alerta\nLa petroliera ExxonMobil tindrà dos activistes climàtics al consell d'administració. Reuters\nBarcelonaEl mateix dia que la justícia holandesa donava una victòria històrica a la lluita contra la crisi climàtica a l'obligar a la gran petroliera Royal Dutch Shell a reduir les seves emissions d'acord amb els objectius de l'Acord de París, dos altres gegants de la indústria petroliera han patit també dures clatellades que els obligaran a entomar el mateix camí. Activistes climàtics han aconseguit dos seients en el consell d'administració d'ExxonMobil, en contra dels desitjos de la direcció de l'empresa, i el mateix dia els inversors de Chevron (la segona empresa privada que més CO2 emet del món) votaven a favor d'una resolució que obliga l'empresa a retre comptes i reduir les seves emissions de gasos d'efecte hivernacle.\nTot plegat, però, hores abans que es publiqués, aquest dijous, un nou informe de l'Organització Meteorològica Mundial que alerta que ens estem acostant molt més ràpid del que es pensava al llindar de l'1,5ºC d'escalfament global. Aquest límit, que precisament l'Acord de París demana tractar d'evitar, podria arribar tan aviat com el 2025, un any en què els termòmetres globals podrien pujar fins als temuts 1,5 graus més respecte de la temperatura de l'era preindustrial. Un llindar que els científics de l'ONU van advertir ja el 2018 que tindria efectes nefastos per al planeta, començant per un augment del nivell del mar que pot fer desaparèixer algunes illes del Pacífic.\nLes alertes climàtiques i els impactes de l'escalfament global cada cop són més evidents i han forçat governs d'arreu del món a moure's per tal de reduir les emissions contaminants que ho provoquen. Però la pressió està arribant cada cop més a l'àmbit de la inversió privada, com demostren les fites d'aquesta setmana.\nDavids contra els Goliats petroliers\nAquest dimecres el fons d'inversió Engine No1, creat per l'inversor Chris James amb l'objectiu de contribuir a la lluita contra la crisi climàtica, ha aconseguit que almenys dos dels directius que ha nominat per al consell d'administració d'ExxonMobil hagin sortit escollits. Vuit dels dotze membres del consell, inclòs el CEO Darren Woods, han estat reelegits, mentre que dos dels llocs directius els ocuparan ara inversors que reclamen a l'empresa un canvi d'estratègia de negoci per deixar d'emetre. El recompte de vots seguia en marxa i un dels nominats per Engine No1 tenia possibilitats encara d'ocupar un tercer seient en el consell d'administració del colós petrolier, que es resisteix encara al canvi. Amb un valor total de 250.000 milions, el petit fons d'inversió que ha obrat el miracle en té tot just 50 milions, cosa que va portar la revista Forbes a batejar-lo com "un David que vol enfortir el seu Goliat", però ara tindrà veu i vot en l'òrgan directiu de la companyia.\nAl mateix temps, durant la reunió anual d'inversors de la petroliera nord-americana Chevron, aquest dimecres, la direcció de l'empresa ha patit també un revés històric a l'aprovar-se una resolució que l'obliga a retre comptes de les emissions de CO2 que emet i fer un pla per reduir-les. La direcció havia demanat als inversors que votessin en contra de la resolució, que finalment va tenir un suport del 61%, segons Bloomberg.\nNous signes que les demandes de la ciència –deixar els combustibles fòssils sota terra i apostar per una transformació energètica radical que permeti reduir les emissions a zero de cara al 2050– comencen a obrir-se camí de forma contundent en el sector energètic, a l'espera que els governs del món hi acabin de donar un nou impuls al novembre a Glasgow, en la cimera de l'ONU COP26, en què han de presentar nous objectius climàtics més ambiciosos per a aquesta dècada decisiva.\nmedi ambient crisi climàtica emissions Petrolieres


Santa Coloma guanya en transparència | GRAMENET 2.0\nSanta Coloma guanya en transparència\nHi ha feines de formigueta, que triguen a donar fruits. És el que li passa a Siscu Sánchez, d’Iniciativa (ICV-EUiA), a l’Àrea de Participació. Després de dos anys, ara es cullen els primers resultats. Santa Coloma és avui la quarta ciutat més transparent de Catalunya i la 19a. d’Espanya, segons l’organització independent Transparency international.\nL’Ajuntament de Santa Coloma ha guanyat 36,2 punts en els últims quatre anys, d’acord amb els 80 indicadors que utilitza aquesta organització. L’Administració colomenca rep la millor nota possible (100/100) en matèries de: Relacions de l’ajuntament amb els ciutadans i la societat, transparència econòmica-financera, contractacions de serveis i en matèries d’urbanismes i obres publiques.\nPer no caure en triomfalismes, cal recordar que la qualificació de Transparency international es basa en la documentació que faciliten els propis ajuntaments i que aquesta organització no efectua auditories ni investigacions pròpies. Per això, no va detectar el cas de corrupció que afecta l’Ajuntament de Sabadell, que ocupava el primer lloc en transparència.


Sindicat d'Estudiants demana suspendre les classes presencials i un pla de rescat a l'educació pública\nPublicat 31/10/2020 16:13CET\nEl Sindicat d'Estudiants ha demanat aturar l'activitat lectiva presencial i posar en marxa un pla de rescat a l'educació pública, per l'increment de casos de coronavirus a Espanya.\nEn aquest context, ha destacat que la situació sanitària a Espanya "és insostenible una altra vegada" motiu pel qual ha sol·licitat a l'Executiu aturar de manera immediata tota l'activitat productiva no essencial, amb permisos retribuïts per als treballadors i suspendre l'activitat lectiva presencial per frenar la corba.\nAixí mateix, ha demanat una partida extraordinària de 100.000 milions d'euros, la mateixa quantitat que "s'ha regalat a la banca i l'Ibex35", que garanteixi la inversió econòmica, material i humana en la sanitat i l'educació públiques.\nEl sindicat també exigeix revisar totes les retallades a l'educació pública i posar fi al "regal" de diners públics a l'educació privada-concertada, així com la creació d'un pla de rescat a educació pública, la contractació massiva de professorat i augmentar la inversió als centres d'estudi per garantir la ventilació, distància, gels desinfectants i totes aquelles mesures de seguretat necessàries.\nA més, ha posat èmfasi en la importància de posar fi a la bretxa digital, amb un repartiment massiu de dispositius digitals, així com cursos de formació digital gratuïts per a professorat, famílies i alumnat.\nFinalment, el sindicat ha demandat contractar centenars de milers de sanitaris, metges, infermers i investigadors per posar en ple funcionament els centres hospitalaris; i aprovar un decret llei urgent per "posar la sanitat privada sota control públic".\nPer al Sindicat d'Estudiants, "protegir la salut i els drets del conjunt dels estudiants, professors i famílies, del conjunt de la classe treballadora i la joventut, ha de ser una prioritat inapel·lable per a aquest Govern".\n"El negoci de les empreses, la sanitat i educació privada i els grans magnats econòmics no poden estar per sobre dels drets de la població, i més quan es dóna una situació d'emergència social sense precedents", ha criticat el sindicat en un comunicat.


Got d'aigua color verd translúcid\nSet 6 vasos aigua MOON - Acqua\nAquest Set 6 vasos aigua (360ml) està fabricada en MS. El metilestirè és un material resistent, d'alta qualitat i irrompible i a més s'eviten les ratllades.\nA més, a l'usar aquest producte en zones exteriors evitem possibles trencaments de vidres per accident. Col·lecció: MOON Material: MS BPA Free\nAquest producte no està dissenyat per al seu ús en condicions extremes, sinó per al seu ús normal. No és aconsellable el seu ús per a begudes alcohòliques amb alta graduació, ni per a begudes molt calentes. No és apte per al seu ús en microones. Només és apte per a rentavaixelles en safata superior. Per conservar el producte en perfecte estat, es recomana no fer servir detergents abrasius.\nPreu 43,77 €\nPreu 42,71 €\nGerra aigua MOON - Acqua\nPreu 34,82 €\nSet 6 vasos aigua bahamas - Turq\nAmpolla bahamas - Turquoise\nAmpolla MOON - Acqua\nPreu 57,19 €\nPreu 61,80 €\nPreu 51,93 €\nPreu 46,22 €\n6 Copes vi MOON - Acqua\nPer Client N. el 18 Aug 2021 (Set 6 vasos aigua MOON - Acqua) :


Notícies - El primer Sant Medir sense Aplec des de la Guerra Civil\nLa pandèmia ha obligat a celebrar Sant Medir "de mínims", tot i que desenes de santcugatencs s'han apropat a l'ermita durant el matí\nL'aplec de Sant Medir suma un any més tradició, cultura i natura en una trobada multitudinària ( 3/mar/20)\nel 3/març Martí González Societat PDF\nLa celebració de Sant Medir d'aquest 2021 serà recordada durant anys. La pandèmia ha obligat a suspendre el tradicional Aplec al voltant de l'Ermita, un fet que no passava des de la Guerra Civil espanyola, als anys 30. Malgrat això, molts santcugatencs i santcugatenques s'hi han apropat per viure, sense aglomeracions i d'una manera atípica, aquest Sant Medir.\nSense entitats de cultura popular i sense missa a l'ermita, molta gent ha aprofitat el dia festiu per gaudir de la natura i el Camp del Miracle ha acollit desenes de persones, algunes de les quals han pogut entrar a l'ermita, en grups de sis, i d'altres han optat per fer un pícnic. El membre de la Penya Regalèssia Joan Manel Moncau, ha assegurat a Cugat Mèdia que ha estat un Sant Medir "simpàtic" malgrat les circumstàncies.\nUna jornada molt diferent a la d'anys anteriors, quan s'aplegaven les entitats de cultura popular de Sant Cugat amb els veïns de la Vila de Gràcia per celebrar el copatró de la ciutat.\nTall incrustat: Joan Manel Moncau\nA quarts d'onze no s'hi cabia, tothom volia entrar en el moment d'obrir i hem hagut de fer una cua, amb distàncies, al voltant de tota l'ermita. Deixem entrar en grups de cinc o sis persones. Està sent una diada, malgrat tot, simpàtica.\nTot i que no s'ha celebrat el tradicional Aplec, l'Ermita s'ha mantingut oberta algunes hores / Foto: Cugat Mèdia


Diuen que els fills arriben amb un pa sota el braç. Quina tonteria! Abans de néixer, la meva filla ja m’ha portat a la ruïna: bressol, cotxet, cadireta per al cotxe, roba en miniatura, bolquers, cremes, etcètera.\nPerò a vegades la vida et dona sorpreses. El dia 3 de vida de la meva filla em truca l’assessor de la meva empresa: “Ei, Executiva, et vull fer un regal: el meu soci fa tràmits de naixement i t’ho regalo”.\nEl cas és que el meu marit volia ser útil després del dolorós part i el dia 2 de vida de la nostra filla va anar a registrar el naixement al Registe Civil. “Gràcies, però ho tinc tot enllestit”, vaig dir-li al meu gestor. “Heu tramitat la baixa d’autònoms i l’ajuda per a dones professionals pel naixement?”, em va respondre.\nWhaaat? El que va venir després va ser com música celestial. Resulta que les dones autònomes també podem gaudir d’unes setmanes de descans: la Seguretat Social et dona uns mil euros al mes durant no sé quantes setmanes!\nI per ser dona professional, una empenta de 100 euros al mes durant tres anys. I molts més detalls que em van explicar.\nPer a mi, que tot això em resulta nou, és una bonica sorpresa. Com quan et trobes 50 euros a l’abric de l’hivern passat. De vegades penso massa malament del sistema, i per això sempre que em preguntaven per la baixa maternal responia: “Nah... soc autònoma, no som ciutadans de veritat amb aquesta mena de drets”.\nJust o no (ara estic contenta com un nen, la meva ment no em deixa anar més enllà), aquestes ajudes em diuen una cosa: el sistema sí que serveix, si més no, per intentar evitar que una dona professional no pugui tenir fills per raons econòmiques.\nEl següent pas seria fer obligatòria la baixa paternal (que no permís) i fer-la igual a la maternal, per evitar que les empreses tinguem incentius per contractar un home abans que una dona en edat fèrtil. Donem-nos una mica de temps.